ৰমেশ বাবু প্ৰজ্ঞানন্দাৰ পিছত এইবাৰ অৰ্জুন এৰিগাইচি। আন এগৰাকী ভাৰতীয় কিশোৰৰ হাতত পৰাজিত হ'ল বিশ্ব দবা চেম্পিয়ন মেগনাছ কাৰ্লছেন। মেল্টৱাটাৰ চেম্পিয়নছ চেছ টুৰ্ণামেণ্টৰ পঞ্চম ৰাউণ্ডত ভাৰতীয় দবা খেলুৱৈগৰাকীৰ হাতত পৰাজিত হয় কাৰ্লছেন।
অৰ্জুনে শনিবাৰে জুলিয়াছ বেয়াৰ জেনাৰেশন কাপৰ ফাইনেলত বিশ্বৰ এক নম্বৰ দবা খেলুৱৈগৰাকীৰ হাতত পৰাজিত হৈছিল। এসপ্তাহৰ পিছতে অৰ্জুনে তাৰ প্ৰতিশোধ ল'লে। অৰ্জুনে আগৰ দিনৰ খেলত কাৰ্লছেনৰ বিৰুদ্ধে মূৰ তুলি থিয় হ'ব পৰা নাছিল যদিও তেওঁ শনিবাৰে ঠাণ্ডা মগজুৰে খেলিছিল। তেওঁ খেলখনত কাৰ্লছেনৰ ভুলৰ সুযোগ ল'লে আৰু দমনীয় প্ৰদৰ্শনেৰে কাৰ্লছেনক হৰুৱালে।
ইয়াৰ পূৰ্বে কাৰ্লছেনে একেৰাহে তিনিবাৰকৈ ১৭ বছৰীয়া ভাৰতীয় দবা খেলুৱৈ ৰমেশবাবু প্ৰজ্ঞানন্দাৰ হাতত পৰাজিত হৈছিল। দবাৰ বিশ্ব চেম্পিয়নগৰাকী আনকি দাবা অলিম্পিয়াডতো খুব ভাল ছন্দত নাছিল। এইবাৰ তেওঁ অৰ্জুনৰ হাততো পৰাজিত হ'ল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
